โทนี พูลิส

โทนี พูลิส () มีชื่อเต็มว่า แอนโทนี ริชาร์ด พูลิส (Anthony Richard Pulis) เกิดเมื่อวันที่ 16 มกราคม ค.ศ. 1958  ในเมืองนิวพอร์ตของเวลส์ อดีตเคยเป็นนักฟุตบอลในเวลส์ เช่น จิลลิงงัม, นิวพอร์ตคันทรี, บริสตอลโรเวอส์ ตั้งแต่ปี ค.ศ. 1975 และเลิกเล่นไปในปี ค.ศ. 1992 แล้วหันมาเป็นผู้จัดการทีมฟุตบอลแทน  โดยมีเอกลักษณ์ประจำตัว คือ นิยมสวมหมวกแก๊ปขณะทำหน้าที่ เป็นอดีตผู้จัดการทีมสโตกซิตี 

ต่อมาพูลิสได้เป็นผู้จัดการคริสตัลพาเลซ โดยเข้ามาทำหน้าที่ในเดือนพฤศจิกายน ค.ศ. 2013 ในขณะที่ทีมมีคะแนนเพียง 4 แต้มเท่านั้น แต่เมื่อจบฤดูกาลสามารถนำพาทีมให้อยู่ในอันดับที่ 11 ได้อย่างน่าทึ่ง และได้รับรางวัลผู้จัดการยอดเยี่ยมแห่งปีของพรีเมียร์ลีก ปี 2013-2014 แต่ทว่าพูลิสเป็นได้เพียงฤดูกาลเดียวก็ได้ประกาศลาออก เพราะมีปัญหาข้ดแย้งกับประธานสโมสร คือ สตีฟ แพริช เรื่องการซื้อนักฟุตบอลใหม่เข้าทีม ซึ่งการลาออกครั้งนี้ได้เกิดขึ้นก่อนที่จะเริ่มฤดูกาล 2014-15 เพียงไม่กี่วัน

ต่อมาในวันที่ 1 มกราคม ค.ศ. 2015 โทนี พูลิส ก็ได้เข้ารับตำแหน่งผู้จัดการทีมเวสต์บรอมมิชอัลเบียน ด้วยสัญญา 2 ปีครึ่ง โดยทำหน้าที่ครั้งแรกในการคุมทีมพบกับ เกตส์เฮด ทีมในระดับคอนเฟอเรนซ์พรีเมียร์ ในรายการเอฟเอคัพ 2014–15 ที่สนามเดอะฮอว์ธอร์น โดยเวสต์บรอมมิชอัลเบียนเป็นฝ่ายเอาชนะไปได้ 7-0 ประตู ในวันที่ 3 มกราคม ปีเดียวกัน

ผลงานการคุมทีม
 สโตกซิตี
 รองชนะเลิศ เอฟเอคัพ  1 สมัย: 2010-2011

อ้างอิง

แหล่งข้อมูลอื่น 

 Tony Pulis profile at stokecityfc.com
 Points are the prizes for Stoke boss Tony Pulis BBC Sport blog on Tony Pulis
 Guy Butters interview on Tony Pulis at theargus.co.uk

บุคคลจากนิวพอร์ต
นักฟุตบอลชาวเวลส์
นักฟุตบอลทีมชาติเวลส์
ผู้เล่นสโมสรฟุตบอลบริสตอลโรเวอส์
ผู้เล่นสโมสรฟุตบอลนิวพอร์ตเคาน์ตี
ผู้เล่นสโมสรฟุตบอลบอร์นมัท
ผู้จัดการทีมฟุตบอลชาวเวลส์
ผู้จัดการทีมฟุตบอลในพรีเมียร์ลีก
ผู้จัดการทีมสโมสรฟุตบอลบอร์นมัท
ผู้จัดการทีมสโมสรฟุตบอลจิลลิงงัม
ผู้จัดการทีมสโมสรฟุตบอลบริสตอลซิตี
ผู้จัดการทีมสโมสรฟุตบอลพอร์ตสมัท
ผู้จัดการทีมสโมสรฟุตบอลพลิมัทอาร์ไกล์
ผู้จัดการทีมสโมสรฟุตบอลสโตกซิตี
ผู้จัดการทีมสโมสรฟุตบอลคริสตัลพาเลซ
ผู้จัดการทีมสโมสรฟุตบอลเวสต์บรอมมิชอัลเบียน
ผู้จัดการทีมสโมสรฟุตบอลมิดเดิลส์เบรอ